《道州观野火》
唐代·吕温

南风吹烈火，焰焰烧楚泽。阳景当昼迟，阴天半夜赤。

过处若彗扫，来时如电激。岂复辨萧兰，焉能分玉石。

虫蛇尽烁烂，虎兕出奔迫。积秽皆荡除，和气始融液。

尧时既敬授，禹稼斯肇迹。遍生合颖禾，大秀两岐麦。

家有京坻咏，人无沟壑戚。乃悟焚如功，来岁终受益。

作者简介：吕温（771～811） 字和叔，又字化光，唐河中（今永济市）人。德宗贞元十四年（798）进士，次年又中博学宏词科，授集贤殿校书郎。贞元十九年（803），得王叔文推荐任左拾遗。贞元二十年夏，以侍御史为入蕃副使，在吐蕃滞留经年。顺宗即位，王叔文用事，他因在蕃中，未能参与“永贞革新”。永贞元年 (805)秋，使还，转户部员外郎。历司封员外郎、刑部郎中。元和三年 (808)秋，因与宰相李吉甫有隙，贬道州刺史，后徙衡州，甚有政声，世称“吕衡州”。